Diari Oficial de la Generalitat Valenciana


Sumari del DOGV 6161, del 09-12-2009 (2009/14500)

RESOLUCIÓ de 27 de novembre de 2009, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança les ajudes per a fomentar la producció de productes agroalimentaris de qualitat d'origen animal, regulades per mitjà de l'Orde de 18 de juliol de 2008, de la Conselleria d'Agricultura, Pesca i Alimentació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6161

Data del DOGV
:   09-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14750


Data del document
:   27-11-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * indústria agroalimentària
    * persona jurídica
    * associació
    * producte d'origen animal
    * agrupació de productors agraris
    * ajuda a l'agricultura
    * qualitat del producte

RESOLUCIÓ de 27 de novembre de 2009, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança les ajudes per a fomentar la producció de productes agroalimentaris de qualitat d'origen animal, regulades per mitjà de l'Orde de 18 de juliol de 2008, de la Conselleria d'Agricultura, Pesca i Alimentació. [2009/14739]  
En el Reial Decret 1615/2007, de 7 de desembre (BOE núm. 304, de 20 de desembre de 2007), s'establixen les bases reguladores per a la concessió de les ajudes per a fomentar la producció de productes agroalimentaris de qualitat d'origen animal, i en els seus articles 7 i 10 es disposa que les sol·licituds es dirigiran a l'òrgan competent de la comunitat autònoma al territori de la qual es localitze el domicili social del sol·licitant, i que seran els òrgans competents d'esta els que instruiran el procediment, resoldran i efectuaran el pagament de la subvenció.   
Així mateix, en l'Orde de 18 de juliol de 2008, de la Conselleria d'Agricultura, Pesca i Alimentació, es regula la concessió de les subvencions per a fomentar la producció de productes agroalimentaris de qualitat d'origen animal en l'àmbit de la Comunitat Valenciana.  
Estes subvencions s'ajusten a allò que s'establix en el Reglament CE núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001 (DOUE L-538, de 16 de desembre de 2006). La comunicació del règim d'estes ajudes a la Comissió Europea l'ha feta el Ministeri de Medi Ambient i Medi Rural i Marí, amb el codi XA298/2007.  
Per tot això, resolc:  
Primer  
Estes ajudes es finançaran íntegrament amb fons procedents dels pressupostos generals de l'Estat i es concediran a càrrec de l'aplicació 90.83.01.313.28.8, línia T6181, d'acord amb la Llei 17/2008, de 29 de desembre, de Pressupostos de la Generalitat per a l'exercici 2009 (DOCV 5924, de 31 de desembre de 2008).  
Segon   
L'import global màxim per a l'exercici 2009, destinat a les ajudes esmentades, és de noranta-nou mil nou-cents setanta-quatre euros (99.974 €).  
Tercer   
La directora general de Comercialització resoldrà les sol·licituds, per delegació de la consellera d'Agricultura, Pesca i Alimentació.  
Quart   
Contra esta resolució, que posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació, en el termini d'un mes a partir de la data de publicació en el Diari Oficial de la Comunitat Valenciana, o interposar directament un recurs contenciós administratiu davant de la Sala Contenciosa Administrativa de València, en el termini de dos mesos.   
València, 27 de novembre de 2009.- La consellera d'Agricultura, Pesca i Alimentació: Maritina Hernández Miñana.